L 212/2
ET
Euroopa Liidu Teataja
29.8.2023
(5)
Argentina on loetletud XIV lisas kolmanda riigina, millest lindude kõrge patogeensusega gripi puhangu tõttu oli kodulindude ja uluklindude värske liha ja lihatoodete saadetiste liitu toomise loa lõppkuupäev 28. veebruar 2023.
Argentina on loetletud XV lisas kolmanda riigina, millest on lubatud liitu tuua kodulindudelt ja uluklindudelt saadud selliste lihatoodete saadetisi, mis peavad kooskõlas delegeeritud määruse (EL) 2020/692 XXVI lisaga läbima riskide maandamiseks eritöötluse D.
(6)
Argentina esitas 10. augustil 2023 komisjonile ajakohastatud teabe epidemioloogilise olukorra kohta oma territooriumil seoses lindude kõrge patogeensusega gripi puhangutega kodulinnukasvatusettevõtetes, mida kinnitati ajavahemikul 28. veebruarist 2023 kuni 14. juunini 2023, ning kõnealuse taudi edasise leviku tõkestamiseks võetud meetmete kohta.
Eelkõige on Argentina pärast kõnealuseid lindude kõrge patogeensusega gripi puhanguid võtnud delegeeritud määruse (EL) 2020/692 artikli 38 lõike 2 kohaseid meetmeid, mis hõlmavad järgmist: kõnealuse haiguse tõrjeks ja leviku piiramiseks on rakendatud hukkamispoliitikat, kõiki nakkusega linnukasvatuset­ tevõtteid on pärast hukkamispoliitika rakendamist piisavalt puhastatud ja desinfitseeritud ning on rakendatud asjakohane seireprogramm, mis näitab nakkuse puudumist ohustatud populatsioonides.
(7)
Komisjon hindas Argentina esitatud teavet ja jõudis järeldusele, et kõnealused lindude kõrge patogeensusega gripi puhangud on likvideeritud ning enam ei kaasne ohtu Argentinast pärit kodulindude värske liha ja lihatoodete saadetiste liitu toomisega, mis oli asjaomaste haiguspuhangute tõttu keelatud.
(8)
Ühendkuningriik teatas komisjonile kolmest lindude kõrge patogeensusega gripi puhangust kodulindude seas Šotimaal Aberdeenshire’i (2) ning Dumfries and Galloway (1) tervikomavalitsuses, mida kinnitati 14. augustil 2023 laborianalüüsiga (RT-PCR).
(9)
Pärast eespool nimetatud hiljutisi lindude kõrge patogeensusega gripi puhanguid kehtestasid Ühendkuningriigi veterinaarasutused asjaomaste ettevõtete ümber vähemalt 10 km raadiusega piirangutsooni ning rakendasid lindude kõrge patogeensusega gripi tõrjeks ja leviku piiramiseks hädatapmist.
(10)
Ühendkuningriik on esitanud komisjonile teavet epidemioloogilise olukorra kohta oma territooriumil ja meetmete kohta, mida ta on võtnud lindude kõrge patogeensusega gripi edasise leviku tõkestamiseks.
(11)
Komisjon on seda teavet hinnanud.
Komisjon on seisukohal, et võttes arvesse loomatervise olukorda Ühendkuningriigi veterinaarasutuste kehtestatud piirangutega piirkondades, tuleks kodulindude, kodulindude paljundusmaterjali ning kodulindude ja uluklindude värske liha saadetiste liitu toomine nendest piirkondadest peatada, et kaitsta liidu loomatervise staatust.
(12)
Ameerika Ühendriigid esitasid ajakohastatud teavet epidemioloogilise olukorra kohta oma territooriumil seoses lindude kõrge patogeensusega gripiga, mille tõttu peatati teatavate toodete liitu toomine, nagu on ette nähtud rakendusmääruse (EL) 2021/404 V ja XIV lisas.
(13)
Eelkõige on Ameerika Ühendriigid esitanud ajakohastatud teavet epidemioloogilise olukorra kohta oma territooriumil seoses kolme lindude kõrge patogeensusega gripi puhanguga kodulinnukasvatusettevõtetes Nevada, New Yorgi ja Lõuna-Dakota osariigis, mida kinnitati ajavahemikul 17. oktoobrist 2022 kuni 22. märtsini 2023.
(14)
Ameerika Ühendriigid esitasid ka teavet meetmete kohta, mida nad on võtnud kõnealuse taudi edasise leviku tõkestamiseks.
Eelkõige on Ameerika Ühendriigid pärast kõnealuseid taudipuhanguid rakendanud selle taudi tõrjeks ja leviku piiramiseks hädatapmist ning kõnealune kolmas riik on lõpetanud vajalike puhastus- ja desinfitseerimis­ meetmete võtmise pärast hädatapmise rakendamist oma territooriumil asuvates nakkusest tabandunud kodulinnu­ kasvatusettevõtetes.